**Kastav, 18.10.2021. godine**

**POZIV NA DOSTAVU PONUDA**

Sukladno točki 4. Postupak nabave s obveznom objavom, Priloga 3. Pravila o provedbi postupaka nabava za neobveznike Zakona o javnoj nabavi iz Poziva na dostavu projektnih prijedloga

JAČANJE KONKURENTNOSTI PODUZEĆA

ULAGANJIMA U DIGITALNU I ZELENU TRANZICIJU

(referentni broj: KK.11.1.1.01)

**Postupak s objavljivanjem Obavijesti o nabavi (OoN)**

**za nabavu VERTIKALNA CNC 5-osna glodalica**

**Projekt: Jačanje konkurentnosti poduzetnika ulaganjem u digitalniju i zeleniju proizvodnju, kod projekta KK.11.1.1.01.0581**

Sadržaj

[1. Opće informacije 4](#_Toc504474008)

[1.1. Podaci o naručitelju 4](#_Toc504474009)

[1.2. Podaci o osobi ili službi zaduženoj za komunikaciju sa ponuditeljima 4](#_Toc504474010)

[1.3. Dostupnost dokumentacije za nadmetanje 4](#_Toc504474011)

[1.4. Pojašnjenja i izmjene dokumentacije za nadmetanje 5](#_Toc504474012)

[1.5. Evidencijski broj nabave 5](#_Toc504474013)

[1.6. Sukob interesa 5](#_Toc504474014)

[1.7. Vrsta postupka nabave 6](#_Toc504474015)

[1.8. Zajednica ponuditelja 6](#_Toc504474016)

[1.9. Podizvoditelji 6](#_Toc504474017)

[2. Podaci o predmetu nabave 6](#_Toc504474018)

[2.1. Vrsta ugovora (radovi, usluge, robe) 6](#_Toc504474019)

[2.2. Opis predmeta nabave 6](#_Toc504474020)

[2.3. Grupe predmetne nabave 6](#_Toc504474021)

[2.4. Procijenjena vrijednost nabave 6](#_Toc504474022)

[2.5. Količine i tehnički opis predmeta nabave 6](#_Toc504474023)

[2.6. Mogućnost podnošenja ponuda prema grupama 7](#_Toc504474024)

[2.7. Mjesto isporuke 7](#_Toc504474025)

[2.8. Rok i način isporuke predmeta nabave 7](#_Toc504474026)

[3. Razlozi isključenja ponuditelja 7](#_Toc504474027)

[3.1. Obvezni razlozi isključenja Ponuditelja te dokumenti kojima Ponuditelj dokazuje da ne postoje razlozi za isključenje 7](#_Toc504474028)

[4. Uvjeti i dokazi sposobnosti Ponuditelja 9](#_Toc504474029)

[4.1. Pravna i poslovna sposobnost 9](#_Toc504474030)

[5. Sadržaj ponude, način izrade ponude te način dostave 10](#_Toc504474031)

[5.1. Sadržaj ponude 10](#_Toc504474032)

[5.2. Način izrade ponude 10](#_Toc504474033)

[5.3. Način podnošenja ponude 11](#_Toc504474034)

[6. Datum, mjesto i vrijeme dostave ponude 12](#_Toc504474035)

[6.1. Rok valjanosti ponude 12](#_Toc504474036)

[7. Kriterij odabira 12](#_Toc504474037)

[8. Pregled i ocjena ponude 12](#_Toc504474038)

[9. Odluka o odabiru 13](#_Toc504474039)

[10. Sklapanje ugovora o nabavi 15](#_Toc504474040)

[11. Ostale odredbe 15](#_Toc504474041)

[11.1. Rok, način i uvjeti plaćanja 15](#_Toc504474042)

[11.2. Tajnost dokumentacije gospodarskih subjekata 15](#_Toc504474043)

[11.3. Jamstva 15](#_Toc504474044)

[12. Predstavka 15](#_Toc504474045)

# Opće informacije

Tvrtka KAST Mehatronika d.o.o. je pokrenula provedbu projekta **„Jačanje konkurentnosti poduzetnika ulaganjem u digitalniju i zeleniju proizvodnju“** sukladno projektnoj prijavi prijavljenoj na Poziv na dostavu projektnihprijava *„*JAČANJE KONKURENTNOSTI PODUZEĆA ULAGANJIMA U DIGITALNU I ZELENU TRANZICIJU“ (referentni broj: KK.11.1.1.01) kojeg provodi Hrvatskaagencija za malo gospodarstvo, inovacije i investicije; HAMAG BICRO i Ministarstvogospodarstva i održivog razvoja.

Predmet projekta je ulaganje u materijalnu imovinu nabavom novog stroja za optimizaciju proizvodnog procesa.

Ukupna vrijednost projekta iznosi 2.802.865,70 HRK, prihvatljivi troškovi iznose 1.819.700,00 HRK, a ostvarena bespovratna potpora iznosi 861.125.00 HRK. Procijenjeno vrijeme trajanja provedbe projekta je 24 mjeseca.

## Podaci o naručitelju

|  |  |
| --- | --- |
| Naziv i sjedište Naručitelja: | KAST Mehatronika d.o.o., Spinčići 104A, Kastav 51215, Republika Hrvatska |
| OIB: | 04749787020 |
| Broj telefona: | 091 941 4078 |
| Broj telefaksa: | n/p |
| Internet adresa: | http://kast.hr/ |
| E-mail: | kast@kast.hr |

## Podaci o osobi ili službi zaduženoj za komunikaciju sa ponuditeljima

|  |  |
| --- | --- |
| Ime i prezime | Diana Paulović |
| E-mail: | diana@kast.hr |
| Adresa: | KAST Mehatronika d.o.o., Spinčići 104A, Kastav 51215, Republika Hrvatska |
| Kontakt telefon | 091 565 9548 |

## Dostupnost dokumentacije za nadmetanje

Poziv na dostavu ponuda kao i cjelokupna dokumentacija za nadmetanje je dostupna za besplatno preuzimanje na službenoj mrežnoj stranici Strukturnih fondova, poveznica: [https://strukturnifondovi.hr/](https://strukturnifondovi.hr/nabave-lista/).

## Pojašnjenja i izmjene dokumentacije za nadmetanje

Za vrijeme roka za dostavu ponuda, gospodarski subjekti mogu zahtijevati dodatne informacije vezane za Poziv na dostavu ponuda, a Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.

Zahtjevi za pojašnjenjem dostavljaju se isključivo pisanim elektronskim putem na e-mail adresu kontakt osobe navedene u točki 1.2. Poziva: [diana@kast.hr](mailto:diana@kast.hr) . Zahtjev je pravodoban ako je dostavljen Naručitelju najkasnije tijekom šestog (6) dana prije dana u kojem ističe rok za dostavu ponuda.

Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom četvrtog (4) dana prije dana u kojem ističe rok za dostavu ponuda.

Ako iz bilo kojeg razloga poziv na dostavu ponuda i moguća dodatna dokumentacija nisu stavljeni na raspolaganje ili ako Naručitelj nije na pravodoban zahtjev odgovorio sukladno prethodnim navodima, Naručitelj će rok za dostavu ponuda primjereno produžiti tako da svi zainteresirani gospodarski subjekti mogu biti upoznati sa svim informacijama potrebnima za izradu ponude.

Ako Naručitelj za vrijeme roka za dostavu ponuda mijenja Poziv, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovni Poziv te će omogućiti da gospodarski subjekti od izmjene imaju najmanje osam (8) dana za dostavu ponude.

## Evidencijski broj nabave

Nije primjenjivo.

## Sukob interesa

Popis gospodarskih subjekata s kojima je Naručitelj i povezane osobe u sukobu interesa temeljeno na opisu sukoba interesa iz važećeg Zakona o javnoj nabavi i načelu izbjegavanja sukoba interesa kako je definirano u Prilogu 3 Postupci nabave za osobe koje nisu obveznici Zakona o javnoj nabavi, koji je sastavni dio *„*JAČANJE KONKURENTNOSTI PODUZEĆA ULAGANJIMA U DIGITALNU I ZELENU TRANZICIJU“ (referentni broj: KK.11.1.1.01),

Naručitelj ne smije sklapati Ugovor o nabavi sa slijedećim gospodarskim subjektima:

1. Aestus Consulting d.o.o., Milutina Barača 66, Rijeka 51000, OIB: 25586602724
2. Obrt Consulta za poslovno savjetovanje vl. Sandra Anić, Milohni8, Viškovo 51216, OIB: 92341903812

## Vrsta postupka nabave

Naručitelj provodi postupak nabave s obveznom objavom poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr) .

## Zajednica ponuditelja

U ovom postupku javne nabave dopušteno je sudjelovanje dvaju ili više ponuditelja u zajedničkoj ponudi zajednice ponuditelja.

## Podizvoditelji

U ovom postupku javne nabave ponuditeljima dopušteno da dio Ugovora ustupe podizvoditeljima.

# Podaci o predmetu nabave

## Vrsta ugovora (radovi, usluge, robe)

Sklapa se ugovor o nabavi roba.

## Opis predmeta nabave

Predmet nabave je nabava VERTIKALNE CNC 5-osne glodalice. Nabava VERTIKALNA CNC 5-osne glodalica uključuje dobavu, isporuku i montažu.

## Grupe predmetne nabave

Predmet nije podijeljen u grupe.

## Procijenjena vrijednost nabave

Procijenjena vrijednost nabave iznosi:

VERTIKALNA CNC 5-osna glodalica i montaža – 1.258.000,00 + PDV

## Količine i tehnički opis predmeta nabave

Količina predmeta nabave definirana je Prilogom III – Troškovnik. Detaljne tehničke specifikacije predmeta nabave sadržane su u Prilogu IV – Tehničke specifikacije Dokumentacije za nadmetanje.

Zahtjevi definirani tehničkim specifikacijama predstavljaju minimalne tehničke karakteristike koje ponuđeni predmet nabave mora zadovoljavati te se **iste ne smiju mijenjati od strane ponuditelja**.

**Ponuditelj obavezno ovjerava i popunjava** Prilog IV - Tehničke specifikaciječime potvrđuje da minimalno zadovoljava traženo.

## Mogućnost podnošenja ponuda prema grupama

Nije primjenjivo.

## Mjesto izvršenja predmetne nabave

Adresa mjesta izvršenja predmetne nabave je: KAST Mehatronika d.o.o., Spinčići 104A, Kastav 51215

## Rok i način isporuke predmeta nabave

Odabrani ponuditelj obvezuje se isporučiti predmet nabave najkasnije u roku od 4 mjeseca nakon obostranog potpisa Ugovora o nabavi.

# Razlozi isključenja ponuditelja

## Obvezni razlozi isključenja Ponuditelja te dokumenti kojima Ponuditelj dokazuje da ne postoje razlozi za isključenje

Naručitelj je obvezan isključiti gospodarskog subjekta iz postupka ukoliko:

1. Su ponuditelj ili osoba ovlaštena po zakonu za zastupanje ponuditelja pravomoćno osuđeni za bilo koje od sljedećih kaznenih djela, odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta: sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;
2. Ako je ponuditelj pravomoćno osuđen za kazneno djelo ili prekršaj u vezi s obavljanjem profesionalne djelatnosti, odnosno za odgovarajuće djelo prema propisima države sjedišta

ponuditelja;

1. Ponuditelj nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;
2. Je ponuditelj lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete sposobnosti;
3. Je ponuditelj u stečaju ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;
4. Ponuditelj u posljednje dvije godine od dana početka postupka javne nabave učinio težak profesionalni propust, a što Naručitelj može dokazati na bilo koji način;

Nepostojanje razloga za isključenje iz točke 3.1. ove Dokumentacije za nadmetanje Ponuditelj će dokazati potpisanom Izjavom koja čini Prilog II Dokumentacije za nadmetanje.

Težak profesionalni propust u smislu točke 3.1. st. 6. je postupanje ponuditelja u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini ponuditelja neprikladnom i nepouzdanom stranom ugovora o nabavi koji Naručitelj namjerava sklopiti. Težak profesionalni propust kod izvršenja ugovora o javnoj nabavi je takvo postupanje ponuditelja koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje Naručitelj na temelju objektivne procjene okolnosti svakog pojedinog slučaja.

U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja.

Ukoliko će dio ugovora o nabavi ponuditelj dati u podugovor jednom ili više podizvoditelja, okolnosti iz ove točke utvrđuju se pojedinačno i za podizvoditelje te je u ponudi potrebno dostaviti dokumente kojima se dokazuje da za podizvoditelja ne postoje razlozi za isključenje.

# Uvjeti i dokazi sposobnosti Ponuditelja

## Pravna i poslovna sposobnost

Ponuditelj mora dokazati da je u sudskom, obrtnom, strukovnom ili drugom odgovarajućem registru države sjedišta registriran za obavljanje djelatnosti.

Sposobnost će ponuditelj u postupku nabave dokazati potpisanom Izjavom u Prilogu II. ovog Poziva na dostavu ponuda.

U slučaju zajednice ponuditelja, svi članovi zajednice obvezni su pojedinačno dokazati svoju pravnu i poslovnu sposobnost.

U slučaju podizvoditelja, svi podizvoditelji su obvezni dokazati svoju sposobnost iz ove točke.

## 4.2 Tehnička i stručna sposobnost

Ponuditelj za potrebe dokazivanja tehničke i stručne sposobnosti dostavlja popis ugovora o isporučenim robama kojima dokazuje da je u posljednjih pet (5) godina isporučio maksimalno tri (3) ugovora u minimalno istoj vrijednosti procijenjene vrijednosti nabave. Ponuditelj dostavlja popis na Prilogu V. ovog Poziva na dostavu ponuda.

# Sadržaj ponude, način izrade ponude te način dostave

Pri izradi ponude ponuditelj se mora pridržavati zahtjeva i uvjeta iz ove Dokumentacije za nadmetanje.

## Sadržaj ponude

Ponuda obavezno mora sadržavati:

* Popunjen i ovjeren Ponudbeni list (Prilog I ili Prilog Ia Poziva na dostavu ponuda)
* Popunjenu i ovjerenu Izjavu kojom Ponuditelj dokazuje da ne postoje razlozi isključenja iz točke 3.1 dokumentacije za nadmetanje i da postoji pravna i poslovna sposobnost sukladno točki 4.1 (Prilog II Poziva na dostavu ponuda)
* Popunjen i ovjeren Troškovnik (Prilog III Poziva na dostavu ponuda)
* Popunjene i ovjerene Tehničke specifikacije (Prilog IV Poziva na dostavu ponuda)
* Popunjen i ovjeren Popis ugovora (Prilog V Poziva na dostavu ponuda)
* Ovjeren nacrt ugovora (Prilog VI Nacrt ugovora Poziva na dostavu ponuda)

## Način izrade ponude

* + 1. Ponuda mora biti izrađena u papirnatom obliku, otisnuta ili pisana neizbrisivom tintom, te mora činiti neraskidivu cjelinu, a predaje se u 1 primjerku, u pdf formatu.

Ponuda mora biti izrađena na hrvatskom ili engleskom jeziku i latiničnom pismu. Ukoliko je ponuditelj registriran izvan Republike Hrvatske, ili je dokument na stranom jeziku (nije niti na hrvatskom niti na engleskom jeziku), uz prilaganje dokumenata na stranom jeziku, ponuditelj je dužan uz svaki dokument priložiti i prijevod ovlaštenog sudskog tumača na hrvatski ili engleski jezik.

Pri izradi ponude ponuditelj se mora pridržavati zahtjeva i uvjeta iz dokumentacije za nadmetanje te ne smije mijenjati i nadopunjavati tekst dokumentacije za nadmetanje. Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova, a ponuditelj mora u sadržaju ponude navesti od koliko se dijelova ponuda sastoji.

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, ispravci korekturom). Ispravci moraju uz navod datuma biti potvrđeni potpisom ponuditelja.

Ponude i dokumentacija priložena uz ponude ne vraćaju se Ponuditeljima. Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

* + 1. Cijena ponude izražava se u kunama (HRK) ili eurima (EUR). Cijena ponude je nepromjenjiva tijekom trajanja Ugovora o nabavi. Ukoliko je cijena ponude izražena u eurima, ista će se preračunati u kune sukladno srednjem tečaju HNB-a na dan (datum) naveden u Prilogu I – Ponudbeni list. Službena tečajna lista Hrvatske Narodne Banke je dostupna na sljedećem linku: <http://hnb.hr/temeljne-funkcije/monetarna-politika/tecajnalista/tecajna-lista>.

Cijena ponude je nepromjenjiva tijekom trajanja Ugovora o nabavi. U cijenu ponude bez poreza na dodanu vrijednost moraju biti uračunati svi troškovi i popusti.

Dokumente tražene u ovoj dokumentaciji za nadmetanje, a kojima se utvrđuje postojanje razloga isključenja odnosno kojima se dokazuje sposobnost, ponuditelj može dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Prije donošenja Odluke o odabiru, Naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji potvrđuju sve razloge za isključenje i uvjete sposobnosti, a koje izdaju nadležna tijela, osim ako je najpovoljniji Ponuditelj već u ponudi dostavio dokumente u izvorniku ili ovjerenoj preslici.

Od ponuditelja se očekuje da pregleda dokumentaciju za nadmetanje, uključujući sve upute, obrasce, uvjete i specifikacije. Ponuda koje je suprotna odredbama ove dokumentacije za nadmetanje i koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjivi ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i rezultirat će odbijanjem takve ponude.

## Način podnošenja ponude

Ponuda se izrađena u elektroničkom obliku u jednoj cjelini dostavlja do krajnjeg roka za dostavu ponuda elektroničkim putem na sljedeći adresu e-pošte Naručitelja:

[diana@kast.hr](mailto:diana@kast.hr)

Alternativne ponude nisu dopuštene.

* + 1. Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom slučaju ponude se otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.
    2. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

# Datum, mjesto i vrijeme dostave ponude

Ponuda mora biti zaprimljena od strane Naručitelja, na adresi iz točke 5.3. ove Dokumentacije, najkasnije do 29.10. do 23:59 sati. Ponude zaprimljene nakon krajnjeg roka za dostavu ponuda neće se razmatrati i bit će vraćene pošiljateljima neotvorene.

Svaka pravodobno dostavljena ponuda, izmjena i/ili dopuna ponude upisuje se u upisnik o zaprimanju ponuda te dobiva redni broj prema redoslijedu zaprimanja. Upisnik je sastavni dio Zapisnika o otvaranju ponuda.

Ponuda dostavljena nakon isteka roka za dostavu ponuda ne upisuje se u upisnik o zaprimanju, ali se evidentira kao zakašnjela, obilježava se kao zakašnjela, te neotvorena vraća pošiljatelju bez odgode.

## Rok valjanosti ponude

Ponuda mora biti valjana **60 dana** od krajnjeg roka za dostavu ponuda. Ponude s kraćim rokom valjanosti biti će odbijene. Ako istekne rok valjanosti ponude, Naručitelj može tražiti od ponuditelja primjereno produženje roka valjanosti ponude.

# Kriterij odabira

Kriterij za odabir ponude, za predmet nabave, biti će najniža cijena.

# Pregled i ocjena ponude

Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje.

U postupku pregleda i ocjene ponuda Naručitelj može pozvati Ponuditelje da pojašnjenjem ili upotpunjavanjem u vezi s dokumentima traženim u točkama 3. i 4. ove dokumentacije uklone pogreške, nedostatke ili nejasnoće koje se mogu ukloniti. Pogreškama, nedostacima ili nejasnoćama smatraju se dokumenti koji jesu ili se čine nejasni, nepotpuni, pogrešni, ili sadrže greške.

Naručitelj može pozvati ponuditelje da u primjerenom roku, koji ne smije biti kraći od pet (5) dana niti dulji od petnaest (15) dana pojasne ili upotpune dokumente koje su predali sukladno točkama 3. i 4. ove dokumentacije za nadmetanje te se isto neće smatrati izmjenom ponude.

Naručitelj može pozvati ponuditelje da u roku koji ne smije biti kraći od pet (5) niti duži od deset (10) dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Traženje pojašnjenja ili upotpunjavanja neće imati učinak diskriminacije, nejednakog

tretmana ponuditelja ili pogodovanja pojedinom ponuditelju ili gospodarskom subjektu.

Naručitelj će na osnovi rezultata pregleda i ocjene ponuda odbiti:

* Ponudu koja nije cjelovita
* Ponudu koja je suprotna odredbama dokumentacije za nadmetanje
* Ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjivi
* Ponudu u kojoj cijena nije iskazana u apsolutnom iznosu
* Ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća sukladno Prilogu 3 Postupci nabave za osobe koje nisu obveznici zakona o javnoj nabavi
* Ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz dokumentacije za nadmetanje
* Ponudu za koju ponuditelj nije pisanim putem prihvatio ispravak računske pogreške
* Ponude prijavitelja koji je dostavio dvije ili više ponuda u kojima je ponuditelj i/ili član zajednice ponuditelja
* Alternativnu ponudu
* Ponudu uz koju nisu dostavljena tražena jamstva (ako je primjenjivo)
* Ponudu koja sadrži štetne odredbe
* Ponudu ponuditelja koji je u sukobu interesa

Nakon pregleda i ocjene ponuda valjane ponude rangiraju se prema kriteriju za odabir ponude. Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

**Ponuda koja ispunjava sve uvjete smatrat će se najboljom ponudom.**

# Odluka o odabiru

Naručitelj će, na osnovu rezultata pregleda i ocjene ponuda, a temeljem kriterija za odabir ponude, donijeti Odluku o odabiru, kojom će odabrati najpovoljniju ponudu za predmet nabave, odnosno ponuditelja s kojima će se sklopiti Ugovori o nabavi.

Odluka o odabiru će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

Odluka o odabiru odabranom Ponuditelju i svim ponuditeljima biti će dostavljena na dokaziv način.

Rok za donošenje Odluke o odabiru iznosi dvadeset (20) dana, a započinje teći danom isteka roka za dostavu ponuda.

Nakon rangiranja ponuda prema kriteriju za odabir ponude, a prije donošenja Odluke o odabiru, Naručitelj može od ponuditelja s kojim namjerava sklopiti Ugovor o nabavi tražiti dostavu izvornika ili ovjerenih preslika jednog ili više dokumenata koji su traženi dokumentacijom za nadmetanje. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Izvornici ili ovjerene preslike dokumenata dostavljeni u svrhu provjere ponuditelja ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je Naručitelj odredio u dokumentaciji za nadmetanje.

Ako ponuditelj čija je ponuda najpovoljnija u zadanom roku ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu. Tada će ponovo izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio, odnosno ponuditelja čiju je ponudu odbio te pozvati novog najpovoljnijeg ponuditelja da dostavi traženo.

Naručitelj će sastaviti Zapisnik o pregledu i ocjeni sa sastanka za procjenu ponuda te će sve ponuditelje obavijestiti o konačnom odabiru pružatelja/dobavljača, i to slanjem informacije o Odluci o odabiru ili Odluci o odbijanju ponude, a sukladno Priloga 3. Postupci nabave za osobe koje nisu obveznici Zakona o javnoj nabavi, koji je sastavni dio javnog poziva JAČANJE KONKURENTNOSTI PODUZEĆA

ULAGANJIMA U DIGITALNU I ZELENU TRANZICIJU (referentni broj: KK.11.1.1.01)

Odluka o odbijanju ponude minimalno će sadržavati naziv i adresu ponuditelja čija ponuda se odbija, razloge za odbijanje ponude, te datum donošenja i potpis odgovorne osobe.

Odluka o odbijanju ponude bit će dostavljena onim ponuditeljima na koje se odnosi na dokaziv način.

U slučaju da niti jedna ponuda ili niti jedna valjana ponuda ne bude podnesena Naručitelj će poništiti postupak javne nabave, a u tom slučaju bit će bez odgode donešena Odluka o poništenju koja će bez odgode biti dostavljena gospodarskim subjektima koji su dostavili ponude u sklopu ovog postupka.

Dodatno, Odluka o poništenju će biti objavljena na web stranici Strukturnih fondova (poveznica: <https://strukturnifondovi.hr/nabave-lista/>). Odluka o poništenju će minimalno sadržavati predmet nabave na kojeg se donosi Odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo, te datum donošenja i potpis odgovorne osobe.

# Sklapanje ugovora o nabavi

Naručitelj će, ukoliko je Odluka o Odabiru donesena, s odabranim ponuditeljem sklopiti Ugovor o nabavi. Ugovor mora biti u skladu s uvjetima određenima u ovom postupku nabave i odabranom ponudom.

Ugovor o nabavi sadržava najmanje sljedeće podatke:

* naziv, adresa, broj telefona, broj faksa, adresa elektroničke pošte Naručitelja
* naziv, adresa, broj telefona, broj faksa, adresa elektroničke pošte odabranog ponuditelju,
* opis predmeta nabave,
* podatke o iznosu Ugovora o nabavi koji odgovara iznosu odabrane ponude
* rok pružanja usluga

Ugovor o nabavi stupa na snagu onog dana kada ga potpišu obje strane.

# Ostale odredbe

## Rok, način i uvjeti plaćanja

1. 30% iznosa po potpisu ugovora
2. 60% iznosa po isporuci stroja
3. 10% iznosa po instalaciji stroja

Svim Izvršiteljima sa sjedištem izvan Republike Hrvatske plaćanja će biti izvršena u Eurima. Svim Izvršiteljima sa sjedištem u Republici Hrvatskoj plaćanja će biti izvršena u hrvatskoj valuti (HRK). Za plaćanje u Euro protuvrijednosti bit će mjerodavan srednji tečaj Hrvatske narodne banke na dan plaćanja.

## Tajnost dokumentacije gospodarskih subjekata

Ako gospodarski subjekt označava određene podatke iz ponude poslovnom tajnom, obvezan je, u ponudi navesti pravnu osnovu na temelju kojih su ti podaci tajni. Gospodarski subjekti ne smiju označiti tajnim podatke o jediničnim cijenama, iznosima pojedine stavke, te ukupnoj cijeni ponude.

## Jamstva

Traženo jamstvo u skladu ove nabave je 1 godina garancije na isporučenu robu.

## Izmjene ugovora

Moguće su izmjene ugovora tijekom njegova izvršenja koje neće rezultirati značajno različitim elementima ugovora i koje nisu protivne općim načelima iz Pravila o provedbi postupaka nabave za neobveznike zakona o javnoj nabavi. Izmjena će biti moguća pod uvjetom da je uzrokovana vanjskim, nepredviđenim okolnostima na koje nije mogao utjecati ni ponuditelj ni naručitelj.

PRILOZI

Prilog I. – Ponudbeni list

Prilog Ia. – Ponudbeni list – zajednica ponuditelja

Prilog Ib. – Podaci o podizvoditeljima

Prilog II. – Izjava ponuditelja

Prilog III. – Troškovnik

Prilog IV. – Tehničke specifikacije

Prilog V. – Popis ugovora

Prilog VI. – Nacrt ugovora